Ο **Μιχάλης Αντώνης Μπράμος** (Χάρμπερ Γουντς, 27 Μαϊου 1987), είναι Έλληνας διεθνής καλαθοσφαιριστής. Έχει ύψος 1.98 μέτρα, βάρος 102 κιλά και αγωνίζεται κυρίως στη θέση σμολ φόργουορντ, αλλά μπορεί να παίξει και στη θέση σούτινγκ γκαρντ υπό προϋποθέσεις (γουίνγκ). Αγωνίζεται στην Ιταλία για λογαριασμό της Βενέτσια.

Σταδιοδρομία
------------

### Κολεγιακή σταδιοδρομία

Αφού έπαιξε μπάσκετ στο λύκειο στο Βόρειο Grosse Pointe, ο Μπράμος έπαιξε μπάσκετ στο κολέγιο στο Πανεπιστήμιο του Μαϊάμι με την ομάδα RedHawks.

### Επαγγελματική σταδιοδρομία

Το καλοκαίρι του 2009, σε ηλικία 22 ετών, ο Μπράμος ξεκίνησε την επαγγελματική του καριέρα. Έπαιξε στους Ντιτρόιτ Πίστονς στο Καλοκαιρινό Πρωτάθλημα του NBA, αλλά δε κατάφερε να βρει συμβόλαιο στο NBA. Τον Αύγουστο του 2009 έφυγε από την Αμερική, καθώς πήρε μεταγραφή για το Περιστέρι, όπου έμεινε για ένα χρόνο, όταν και ταξίδεψε στην Ισπανία για λογαριασμό της Γκραν Κανάρια. Έμεινε στην Ισπανία δύο χρόνια, πραγματοποιώντας πολύ καλές εμφανίσεις.

Η εξέλιξη του, του έδωσε την ευκαιρία να γίνει μέλος της νέας ομάδας του Παναθηναϊκού το καλοκαίρι του 2012, όταν και υπέγραψε συμβόλαιο μέχρι το 2014. Την πρώτη του χρονιά ως μέλος του Παναθηναϊκού βοήθησε πάρα πολύ την ομάδα του στην κατάκτηση του νταμπλ, και στην πορεία του μέχρι τους 8 της Ευρωλίγκα, έχοντας πολύ καλή συνεργασία με τους συμπαίχτες του και με τον Βασιλακοπουλο στην προεδρια. Η δεύτερη χρονιά, παρότι κατέκτησε πάλι το νταμπλ στη Ελλάδα και έφτασε στα προημιτελικά της Ευρωλίγκα, δεν ήταν το ίδιο καλή σε προσωπικό επίπεδο με αποτέλεσμα το καλοκαίρι του 2014 να λυθεί η συνεργασία του με την ομάδα. Για περίπου δέκα μήνες έμεινε εκτός αγωνιστικής δράσης λόγω σοβαρού τραυματισμού. 

Το 2015 υπέγραψε συμβόλαιο με την ιταλική Βενέτσια πραγματοποιώντας μια πολύ καλή χρονιά. Το καλοκαίρι του 2016 ανανέωσε το συμβόλαιό του για δυο ακόμα χρόνια. Το 2017 κατέκτησε το πρωτάθλημα Ιταλίας με τη Βενέτσια, νικώντας 4-2 στους τελικούς την Τρέντο. Μάλιστα η ομάδα της Βενετίας είχε κάνει το 3-2 στη σειρά με τρίποντο του Μπράμου στην εκπνοή. Στις 5 Ιουλίου 2017 ανανέωσε το συμβόλαιό του με την ιταλική ομάδα για δυο ακόμα χρόνια. Στις 2 Μαΐου 2018, κατέκτησε τη διοργάνωση του FIBA Europe Cup. Το 2019 κατέκτησε για δεύτερη φορά το πρωτάθλημα Ιταλίας απέναντι στη Σάσσαρι, με τον ίδιο να κάνει πολύ καλές εμφανίσεις στη διάρκεια των πλέι οφ. Ο Μπράμος έγινε ο πρώτος παίκτης που έχει βάλει με τη Βενέτσια 326 τρίποντα στο πρωτάθλημα Ιταλίας και 100 στα πλέι οφ με 41,3% πίσω από τη γραμμή των 6,75μ. Ο ίδιος ανανέωσε το 2019, για ένα ακόμα χρόνο με την ιταλική ομάδα. Στις 16 Φεβρουαρίου 2020 κατέκτησε το Κύπελλο Ιταλίας. Πριν από τη διακοπή λόγω της πανδημίας του κορωνοϊού είχε 10.8 πόντους και 3.7 ριμπάουντ κατά μέσο όρο στο Eurocup. Στις 11 Ιουνίου 2020, ανανέωσε το συμβόλαιό του μέχρι το 2021. Τη σεζόν 2020-21, είχε στο Πρωτάθλημα Ιταλίας, 10.7 πόντους και 3.2 ριμπάουντ κατά μέσο όρο. Το καλοκαίρι του 2021, συμφώνησε να συνεχίσει στη Βενέτσια για έβδομη σεζόν, όντας και ένας από τους αρχηγούς της ομάδας. Κατά τη διάρκεια της σεζόν 2021-22 μέτρησε 7.5 πόντους και 3.8 ριμπάουντ σε 23 αγώνες του Πρωταθλήματος Ιταλίας, ενώ στο Γιούροκαπ κατέγραψε 7.5 πόντους σε 14 παιχνίδια. Επίσης ξεπέρασε το φράγμα των 300 συμμετοχών με τη φανέλα της Βενέτσια σε όλες τις διοργανώσεις.

Εθνική ομάδα
------------

Ο Μπράμος έγινε μέλος της Εθνική Ομάδας Ανδρών το 2011 και συμμετείχε στο Ευρωμπάσκετ 2011 στη Λιθουανία, όπου η Ελλάδα κατατάχθηκε 6η, εξασφαλίζοντας την πρόκριση στο Προολυμπιακό τουρνουά το 2012 όπου επίσης συμμετείχε. Αγωνίστηκε και στο Ευρωμπάσκετ του 2013, όπου η Ελλάδα κατατάχθηκε 11η. Επίσης είχε συμμετοχή στα Τουρνουά Ακρόπολις του 2011 και 2013. Με το εθνόσημο ο Μπράμος μετράει 47 συμμετοχές με 209 πόντους (μ.ο: 4.45).

Τίτλοι
------

### Ομαδικοί

#### Παναθηναϊκός

* 2x Πρωταθλητής Ελλάδος (2013, 2014)
* 2x Κυπελλούχος Ελλάδος (2013, 2014)

#### Ρέγιερ Βενέτσια

* 2x Πρωταθλητής Ιταλίας: (2017, 2019)
* Κύπελλο Ιταλίας: (2020)
* FIBA Europe Cup: (2018)

### Ατομικοί

* 2× Ελληνικό All-Star Game (2013, 2014)
* Κορυφαίος καλαθοσφαιριστής της Mid-American Conference: (2009)

* Καλύτερη Πεντάδα της Mid-American Conference: (2009)

* Δεύτερη Καλύτερη Πεντάδα της Mid-American Conference: (2009)

Παραπομπές
----------

1. ↑  Draftexpress.com Profile.
2. ↑  «Journal-News.com Miami grad showing well in NBA Summer League». Αρχειοθετήθηκε από το πρωτότυπο στις 14 Ιουλίου 2014. Ανακτήθηκε στις 9 Ιουλίου 2014.
3. ↑  Sportando.net - Michael Bramos new addition of Peristeri.
4. ↑  Eurocupbasketball.com - Gran Canaria 2014 tabs Michael Bramos.
5. ↑  «Στον Παναθηναϊκό ο Μπράμος».. Αρχειοθετήθηκε από το πρωτότυπο στις 18 Σεπτεμβρίου 2014. Ανακτήθηκε στις 18 Ιουνίου 2016.  Εξωτερικός σύνδεσμος στο `|website=` (βοήθεια)
6. ↑  «Στη Βενέτσια για δύο χρόνια ο Μπράμος». *www.sport24.gr*. Ανακτήθηκε στις 18 Ιουνίου 2016.
7. ↑  «Πρωταθλητές Βενέτσια και Μπράμος (pics & vid)».. Ανακτήθηκε στις 2017-06-20.
8. ↑  «Η Βενέτσια έκανε το 3-2 με τρίποντο του Μπράμου» (στα αγγλικά).. Ανακτήθηκε στις 2017-06-20.
9. ↑  «Ανανέωσε με Βενέτσια ο Μπράμος!». *sport-fm.gr*.. Ανακτήθηκε στις 2017-07-05.
10. ↑  «Ο Μπράμος κατέκτησε το FIBA Europe Cup με τη Βενέτσια! (vid)».. Ανακτήθηκε στις 2018-05-03.
11. ↑  Ιουν. 2019 23:46, Επιμέλεια: Φάνης Παναγιώτου Δημοσίευση: 22. «Βενέτσια - Σάσαρι 87-61: Πρωταθλητής Ιταλίας ο Μπράμος». *www.sport24.gr* (στα Αγγλικά). Ανακτήθηκε στις 27 Ιουνίου 2019.
12. ↑  Team, Allstarbasket (22 Ιουνίου 2019). «Τέταρτο πρωτάθλημα η *καυτή* Βενέτσια με Μπράμο MVP! (pics-vids)». *AllStar Basket*. Αρχειοθετήθηκε από το πρωτότυπο στις 27 Ιουνίου 2019. Ανακτήθηκε στις 27 Ιουνίου 2019.
13. ↑  «Δεν το... κουνάει ο Μπράμος: Για 5η χρονιά στη Βενέτσια!». *www.sdna.gr*. Αρχειοθετήθηκε από το πρωτότυπο στις 16 Ιουλίου 2019. Ανακτήθηκε στις 16 Ιουλίου 2019.
14. ↑  «Κυπελλούχος ο Μπράμος στην Ιταλία». *SDNA*. 16 Φεβρουαρίου 2020. Αρχειοθετήθηκε από το πρωτότυπο στις 16 Φεβρουαρίου 2020. Ανακτήθηκε στις 16 Φεβρουαρίου 2020.
15. ↑  «Ανανέωσε στη Βενέτσια ο Μπράμος». *SDNA*. Ανακτήθηκε στις 11 Ιουνίου 2020.
16. ↑  «Επέστρεψε στη Βενετία ο Μάικ Μπράμος (pics & vid) | Gazzetta». *www.gazzetta.gr*. Ανακτήθηκε στις 18 Αυγούστου 2021.

Εξωτερικοί Σύνδεσμοι
--------------------

* Μιχάλης Αντώνης Μπράμος, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* Michael Bramos, στατιστικά στοιχεία αθλητή στον επίσημο ιστότοπο της Euroleague Basketball (Αγγλικά).
* FIBA Europe Profile
* FIBA EuroBasket Profile Αρχειοθετήθηκε 2013-03-20 στο Wayback Machine.
* Draftexpress.com Profile
* Eurobasket.com Profile
* Spanish League Profile
* Greek League Profile

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2011 - 6η θέση |
| --- |
|  |
| 000 | 
* 4 Ξανθόπουλος
* 5 Μπουρούσης
* 6 Ζήσης
* 7 Βασιλειάδης
* 8 Καλάθης
* 9 Φώτσης
* 10 Παπανικολάου
* 11 Μαυροειδής
* 12 Μπράμος
* 13 Κουφός
* 14 Σλούκας
* 15 Καϊμακόγλου
* Προπ: Ζούρος
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Ανδρών FIBA 2013 - 11η θέση |
| --- |
|  |
| 000 | 
* 4 Σλούκας
* 5 Μπουρούσης
* 6 Ζήσης
* 7 Σπανούλης
* 8 Περπέρογλου
* 9 Φώτσης
* 10 Παπανικολάου
* 11 Καββαδάς
* 12 Μαυροκεφαλίδης
* 13 Καϊμακόγλου
* 14 Μπράμος
* 15 Πρίντεζης
* Προπ: Τρινκιέρι
 |  |

 |